- Hindi News
- National
- टाटपट्टी पर पास पास बैठकर दे रहे परीक्षा, बगल का छात्र क्या लिख रहा सब दिख रहा
टाटपट्टी पर पास पास बैठकर दे रहे परीक्षा, बगल का छात्र क्या लिख रहा सब दिख रहा
कन्नौद के नवीन हाईस्कूल को प्राइवेट परीक्षार्थियों का परीक्षा केंद्र बनाया गया। यहां फर्नीचर और जगह के अभाव में विद्यार्थी टाटपट्टी पर बैठकर परीक्षा दे रहे हैं। विद्यार्थी परीक्षा देते वक्त इतने पास पास बैठते हैं कि अगल बगल का विद्यार्थी क्या लिख रहा है, वह सब देख सकते हैं। ऐसे में यहां नकल पर पूरी तरह रोक लग हुई है, इस पर सवालिया निशान लग रहा है। जबकि तहसीलदार खुद यहां मौके पर मौजूद रहते हैं।
नवीन हाईस्कूल में माध्यमिक शिक्षा मंडल की 10 एवं 12वीं के प्राइवेट विद्यार्थियों का परीक्षा केंद्र बनाया है जिसमें 2 मार्च को हाईस्कूल के 554 विद्यार्थियों में से 502 ने परीक्षा दी। विद्यालय में ना तो पर्याप्त फर्नीचर है जिस कारण आधे बच्चे नीचे टाटपट्टी पर बैठकर परीक्षा दे रहे हैं। कक्षों का आकार छोटे होने के कारण बच्चे इस प्रकार बैठते है जैसे नियमित क्लास में बैठे हो। इस संबंध में केंद्र अध्यक्ष सालिगराम भारतीय ने बात करने से मना कर दिया।
गंधर्वपुरी-पीपलरावां : दल ने किया निरीक्षण
कक्षा 10वीं के 229 विद्यार्थियों ने परीक्षा दी, 4 छात्र अनुपस्थित रहे। केंद्राध्यक्ष रघुनाथ तंवर ने बताया कोई नकल प्रकरण नहीं बना। उड़नदस्ते ने सघन चेकिंग की। केंद्र के आसपास बाहरी तत्व घूमते नजर आए। वहीं पीपलरावां में शासकीय बालक हायर सेकंडरी तथा कन्या हाईस्कूल परीक्षा केंद्रों पर संस्कृत के पेपर के साथ हाईस्कूल परीक्षा प्रारंभ हुई। हायर सेकंडरी केंद्राध्यक्ष भूपेंद्र शर्मा ने 411 परीक्षार्थियों मे 404 उपस्थित होने की जानकारी दी। वहीं कन्या हाई स्कूल केंद्राध्यक्ष पलकराम सतनाम ने बताया के केंद्र पर दर्ज 248 नियमित व स्वाध्यायी परीक्षार्थियों मे 241 उपस्थित रहे। बीईओ हरिसिंह सिसोदिया, बीआरसी सज्जन सिंह मालवीय ने दोनों केंद्रों का निरीक्षण किया। निरीक्षकों ने दोनों केंद्रों पर परीक्षा के सुचारू संचालन पर संतोष व्यक्त किया।
टोंककलां | 19 विद्यार्थी रहे अनुपस्थित
गुरुवार को हाईस्कूल परीक्षा प्रारंभ हुई। टोंककलां स्कूल में कुल 135 विद्यार्थी में से 3 विद्यार्थी अनुपस्थित रहे। देवली में 88 विद्यार्थी में से सभी उपस्थित रहे। पाडल्या में 102 में से एक अनुपस्थित, इकलेरा में 232 में से सात अनुपस्थित, चिड़ावद में 220 में से तीन अनुपस्थित, जमोनिया में 195 में से चार विद्यार्थी अनुपस्थित रहे। पिपल्या सड़क में 152 में से सभी उपस्थित रहे। दोन्ता में 104 में से एक अनुपस्थित रहा। डीईओ राजेंद्र खत्री, बीईओ सीबी केवट ने देवली, जमोनिया आदि परीक्षा केंद्रों का निरीक्षण किया।
टोंकखुर्द : परीक्षा केंद्र को लेकर गफलत में पड़ा छात्र
इधर, टोंकखुर्द में कक्षा 10वीं का एक छात्र परीक्षा केंद्र को लेकर गफलत में पड गया। अंकित नाम का छात्र परीक्षा देने भूलवश टोंकखुर्द के उत्कृष्ट विद्यालय पहुंच गया। छात्र ने प्रवेश पत्र सही से देखा नहीं और गलत सेंटर पर पहुंच गया। जब उसने टोंकखुर्द स्कूल में पहुंच कर अपने रोल नंबर और रूम का पूछा तब केंद्राध्यक्ष ने प्रवेश पत्र मांगा, जिसमें छात्र का केंद्र देवास के कैम्ब्रिज स्कूल में मिला। छात्र को देवास जल्दी पहुंचने की हिदायत दी। तब तक पेपर शुरू होने में पांच मिनट शेष रह गए थे।
संवेदनशील की श्रेणी में केंद्र : ज्ञात रहे की यह केंद्र माध्यमिक शिक्षा मंडल एवं प्रशासन के द्वारा पुराने रिकाॅर्ड के आधार पर इसे संवेदनशील श्रेणी में रखा गया है। इसलिए प्रशासन द्वारा इस केंद्र पर तहसीलदार कुलदीप पाराशर को आब्जर्वर बनाया गया है। जो परीक्षा के दौरान पूरे समय परीक्षा केंद्र पर उपस्थित थे।
मुझे नवीन हाईस्कूल परीक्षा केंद्र का पर्यवेक्षक बनाया गया है। विद्यार्थियों की बैठने संबंधी परेशानी सामने आई है। अतिरिक्त कक्ष में बैठक व्यवस्था हेतु और कक्ष उपलब्ध कराने हेतु निर्देशित किया गया है। मेरे द्वारा निरीक्षण के दौरान एक परीक्षार्थी का नकल प्रकरण भी बनाया गया है -कुलदीप पाराशर, तहसीलदार एवं परीक्षा केंद्र पर्यवेक्षक
कन्नौद के नवीन हाईस्कूल परीक्षा केंद्र पर इस तरह बैठकर परीक्षा देते विद्यार्थी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva